Diari Oficial de la Generalitat Valenciana


Sumari del DOGV 7784, del 17-05-2016 (2016/3102)

Informació pública de la sentència dictada per la Secció Cinquena de la Sala Tercera del Tribunal Suprem en el recurs de cassació número 8/3376/2014.
-----------------------------------------------------------------------------------------------------------------------------------------------------

### Dades del document

Número de DOGV
:   7784

Data del DOGV
:   17-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3102


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la sentència dictada per la Secció Cinquena de la Sala Tercera del Tribunal Suprem en el recurs de cassació número 8/3376/2014. [2016/3102]  
Procediment ordinari número 1/000237/2011-G  
María Dolores Riquelme Cortado, lletrada de l'Administració de Justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, faig saber que en el procediment ordinari amb el número 1/000237/2011-G, interposat per José Luis Garciafilia Revilla, Clara Soler Ruzafa, María Souto Pereira i Perla Alicante, SL, Societat Unipersonal, contra la Resolució d'1 d'abril de 2011, de la Comissió Territorial d'Urbanisme, expedient 22/2011, que aprova definitivament el Pla General d'Ordenació Urbana del Campello, a excepció dels sectors S-5, S-6 i S-7, Butlletí Oficial de la Província d'Alacant número 89, de 12 de maig de 2011, s'ha dictat una resolució en data 31 de març de 2016, dictada per la Secció Cinquena de la Sala Tercera del Tribunal Suprem, en el recurs de cassació número 8/3376/2014, la part dispositiva de la qual, literalment, és com segueix:  
  
«Rebutgem la causa d'inadmissió al·legada i estimem el tercer motiu de cassació invocat, desestimem el primer i, sense examinar la resta dels adduïts, declarem que pertoca el recurs interposat per la procuradora María José Orbe Zalba, en nom i representació de José Luis Garciafilia Revilla, Clara Soler Ruzafa, María Souto Pereira i l'entitat mercantil Perla Alicante, SL, contra la sentència pronunciada, amb data 1 de juliol de 2014, per la Secció Primera de la Sala Contenciosa Administrativa del Tribunal Superior de Justícia de la Comunitat Valenciana, en el recurs contenciós administratiu número 237 de 2011, la qual, per consegüent, anul·lem, alhora que estimem el recurs contenciós administratiu sostingut per la representació processal de José Luis Garciafilia Revilla, Clara Soler Ruzafa, María Souto Pereira i l'entitat mercantil Perla Alicante, SL, contra l'acord de la Comissió Territorial d'Urbanisme, d'1 d'abril de 2011, pel qual es va aprovar definitivament el Pla General d'Ordenació Urbana del municipi del Campello (BOP d'Alacant 89, 12.05.2011), declarem que aquest pla general del municipi del Campello i l'acord pel qual es va aprovar definitivament són nuls de ple dret, sense fer expressa condemna al pagament de les costes causades en la instància i en aquest recurs de cassació.»  
  
  
Cosa que es fa pública als efectes que estableix l'article 72.2, en relació amb el 107.2 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 de maig de 2016.- La lletrada de l'Administració de Justícia: María Dolores Riquelme Cortado.